Ανασκόπηση της χειρουργικής καταρράκτη σε παιδιατρικούς ασθενείς
Creators: name: Σούρλα, Μαρία Ιωάννης
Publisher: name: Aristotle University of Thessaloniki
Year: 2024
Subjects: Παιδιατρική χειρουργική επέμβαση καταρράκτη
Συγγενής καταρράκτης
Ενδοφακοί
Pediatric cataracts surgery
Congenital cataracts
Intraocular lenses

description: Η παρούσα ανασκόπηση διερευνά τη διαχείριση του παιδικού καταρράκτη, εστιάζοντας στις πρόσφατες εξελίξεις στις χειρουργικές τεχνικές και στον αντίκτυπό τους στα οπτικά αποτελέσματα. Ο παιδικός καταρράκτης και ιδιαίτερα ο συγγενής, αποτελεί σημαντική αιτία οπτικής εξασθένησης και πιθανής τύφλωσης των παιδιών παγκοσμίως. Η παιδιατρική χειρουργική επέμβαση καταρράκτη απαιτεί προσεκτική εξέταση διαφόρων παραγόντων, συμπεριλαμβανομένης της επιλογής της μεθόδου διόρθωσης της όρασης, της τοποθέτησης του ενδοφθάλμιου φακού και της διαχείρισης των μετεγχειρητικών επιπλοκών, ενώ διάφοροι παράγοντες επηρεάζουν τα οπτικά αποτελέσματα, συμπεριλαμβανομένης της έγκαιρης διάγνωσης, της παρουσίας στραβισμού και της αποτελεσματικής θεραπείας της αμβλυωπίας. Προκλήσεις όπως ο ακριβής υπολογισμός της ισχύος του ενδοφακού και ο κίνδυνος γλαυκώματος καθιστούν αναγκαία τη διεξοδική αξιολόγηση και τη μακροχρόνια παρακολούθηση, ενώ επιπλέον, η μετεγχειρητική φλεγμονή, η ενδοφθαλμίτιδα και η αποκόλληση του αμφιβληστροειδούς παραμένουν σημαντικές χειρουργικές επιπλοκές. Η έγκαιρη ανίχνευση και η παρέμβαση είναι ζωτικής σημασίας για τη διατήρηση της όρασης και την ελαχιστοποίηση των μακροπρόθεσμων επιπλοκών και στις μελέτες που έχουν πραγματοποιηθεί διεθνώς, έχει βρεθεί πως η έγκαιρη χειρουργική επέμβαση, ιδίως για αμφοτερόπλευρους καταρράκτες, οδηγεί συχνά σε καλύτερα αποτελέσματα οπτικής οξύτητας, ενώ έχουν αποκαλυφθεί ποικίλα αποτελέσματα για την τοποθέτηση ενδοφακών, χωρίς να παρατηρείται σημαντική διαφορά μεταξύ ψευδόφακων και αφακικών παιδιών στη μακροπρόθεσμη οπτική οξύτητα. Ωστόσο, παρά τις εξελίξεις στην παιδιατρική χειρουργική καταρράκτη, απαιτείται περαιτέρω έρευνα για την τελειοποίηση των χειρουργικών τεχνικών, την ενίσχυση των στρατηγικών οπτικής αποκατάστασης και τη βελτίωση της μακροπρόθεσμης διαχείρισης των μετεγχειρητικών επιπλοκών.
description: This review explores the management of childhood cataracts, focusing on recent advances in surgical techniques and their impact on visual outcomes. Childhood cataracts, particularly congenital cataracts, are a major cause of visual impairment and possible blindness in children worldwide. Pediatric cataract surgery requires careful consideration of several factors, including the choice of vision correction method, intraocular lens placement, as well as management of postoperative complications, and several factors affect visual outcomes, including early diagnosis, presence of strabismus, and effective treatment of amblyopia. Challenges such as accurate calculation of intraocular lens power and the risk of glaucoma necessitate thorough evaluation and long-term follow-up, and in addition, postoperative inflammation, endophthalmitis and retinal detachment remain important surgical complications. Early detection and intervention are vital to preserve vision and minimise long-term complications and in studies conducted internationally, early surgery, particularly for bilateral cataracts, has been found to often lead to better visual acuity outcomes, and variable results have been found for intraocular lens placement, with no significant difference between pseudophakic and aphakic children in long-term visual acuity. However, despite advances in pediatric cataract surgery, further research is needed to refine surgical techniques, enhance visual rehabilitation strategies, and improve long-term management of postoperative complications.